Luonnos 16.11.2018 
  
 
1 Ympäristöministeriön asetus 
rakennusten vesilaitteistoihin tarkoitettujen kupariputkien 
tyyppihyväksynnästä 
 
 
Ympäristöministeriön päätöksen mukaisesti säädetään eräiden rakennustuotteiden tuotehy-
väksynnästä annetun lain (954/2012) 6 §:n nojalla 3 momentin, 9 §:n 2 momentin ja 10 §:n 3 
momentin: 
 
 
1 § 
Soveltamisala 
Tämä asetus koskee  rakennuksen ja kiinteistöllä sijaitsevien talousveden sekä lämpimän käyt-
töveden johtamiseen tarkoitettujen kupariputkien tyyppihyväksynnän edellyttämiä vaatimuksia. 
 
 
2 § 
Vaatimustenmukaisuuden osoittaminen 
Tyyppihyväksynnällä voidaan osoittaa, että kupariputket täyttävät niitä koskevat maankäyttö- 
ja rakennuslain (132/1999), sellaisena kuin se on laissa (958/2012) 117 c §:ssä ja sen nojalla 
säädetyt olennaiset tekniset vaatimukset. 
 
 
3 § 
Kemiallinen koostumus 
Akkreditoidun testauslaboratorion on analysoitava kupariputken kemiallinen koostumus. Ku-
pariputken kemiallinen koostumus on analysoitava eurooppalaisella tai kansainvälisellä analy-
sointimenetelmällä. 
 
 
4 §  
Murtolujuuden ja -venymän mittaaminen 
Akkreditoidun testauslaboratorion on mitattava kupariputken murtolujuus ja -venymä. Kupa-
riputken murtolujuus ja -venymä on mitattava vetokokeella eurooppalaisen tai kansainvälisen 
koemenetelmän mukaisesti. 
 
 
5 § 
Mitat ja toleranssit 
Akkreditoidun testauslaboratorion on tarkastettava kupariputkien mitat ja toleranssit.  
    
  
 
2  
6 § 
Virheettömyys 
Akkreditoidun testauslaboratorion on testattava kupariputken virheettömyys pyörrevirtatar-
kastuksella.  
 
 
7 § 
Pintojen ominaisuudet 
Akkreditoidun testauslaboratorion on tarkastettava kupariputken sisä- ja ulkopinnat silmämää-
räisesti ilman suurennosta. 
Akkreditoidun testauslaboratorion on määriteltävä sisäpinnasta pintahiilen määrä kvantitatii-
visella polttomenetelmällä. 
Akkreditoidun testauslaboratorion on tarkastettava hiilikalvon esiintyminen sisäpinnalla kva-
litatiivisesti hiilikalvokokeella. 
 
 
8 § 
Taivutuskoe 
Akkreditoidun testauslaboratorion on testattava taivutuskokeella toimitustilan R290 (kova) 
mukaiset kupariputket, joiden nimellinen ulkohalkaisija on 10–18 millimetriä. Koe on tehtävä 
huonelämpötilassa ilman putken sisäpuolista tuurnaa. Koekappale on taivutettava 90 asteen kul-
maan taulukossa neljä esitetyllä vähimmäistaivutussäteellä. Kokeessa putkeen ei saa tulla silmin 
havaittavia kuroumajälkiä. Taivutusvenymän myötöjuovien esiintyminen on sallittua. 
 
Taulukko 4. Vähimmäistaivutussäteet. 
 
                                                     Mitat millimetreinä 
Nimellinen 
ulkohalkaisija 
dn Vähimmäistaivutussäteet 
Sisäpuolinen 
taivutussäde Neutraaliakselin 
säde 
10 35 40 
12 39 45 
15 48 55 
18 61 70 
 
 
9 § 
Kartiolaajennuskoe 
Akkreditoidun testauslaboratorion on testattava kartiolaajennuksella toimitustilojen R220 
(hehkutettu) ja R250 (puolikova) mukaiset kupariputket, joiden nimellinen ulkohalkaisija on 
10–18 millimetriä. Kartiolaajennuskokeessa putken pään ulkohalkaisijaa on laajennettava 30 
prosenttia käyttämällä 45 asteen kartiotuurnaa. Kartiolaajennuskokeessa putkeen ei saa tulla 
silmin havaittavia halkeamia, murtumia tai kuroutumajälkiä.    
  
 
3  
10 § 
Merkintä 
Akkreditoidun testauslaboratorion on tarkastettava putken merkinnät.  
 
 
11 § 
Tyyppitestaus 
Akkreditoidun testauslaboratorion on tyyppitestattava tyyppihyväksyntää varten kupariputket 
liitteen yksi taulukossa 1.1 esitetyn testauslaajuuden mukaisesti. Tyyppitestausta varten valmis-
tajan on toimitettava näytteiden lisäksi tiedot raaka-aineen kemiallisesta koostumuksesta, put-
kimitoista ja toimitustiloista. 
 
 
12 § 
Tyyppihyväksyntään liittyvä laadunvalvonta 
Kupariputken laadunvalvonnan varmentamisella on varmistettava, että kupariputket ovat 
tyyppihyväksynnän vaatimusten mukaisia ja täyttävät lisäksi tyyppihyväksyntää koskevassa 
päätöksessä asetetut ehdot. 
Laadunvalvonnan varmentajan on tehtävä tuotannon alkutarkastus, tuotannon sisäisen laadun-
valvonnan jatkuva valvonta sekä pistokoenäytteiden valinta tuotteista ja testaus kerran vuodessa 
tai useammin, jos tuotteet eivät täytä tyyppihyväksynnän vaatimuksia. Pistokoenäytteiden tes-
tauslaajuus esitetään liitteen yksi taulukossa 1.2. 
Valmistajan suorittaman tuotannon sisäisen laadunvalvonnan on katettava vähintään liitteen 
kaksi taulukossa 2.1 esitetyt tarkastukset ja testaukset. 
 
 
13 § 
Voimaantulo 
Tämä asetus tulee voimaan  päivänä  kuuta 20 . 
 
 
Helsingissä  päivänä  kuuta 20 
 
 
Asunto-, energia- ja ympäristöministeri 
 
 
 
Erityisasiantuntija    
  
 
4   
 
 
 Liite 1 
 
Kupariputkien tyyppitestaus ja ulkoinen laadunvalvonta 
Taulukko 1.1. Kupariputkien tyyppikokeissa testattavat ominaisuudet ja näytteiden lukumäärä. 
Testattava ominaisuus Koemenetelmä   Testattavat näytteet 1) 
Kemiallinen koostumus Analyysi  Kaikki näytteet 
Mekaaniset ominaisuudet  Vetokoe Kaikki näytteet 
Mitat ja toleranssit Putken poikkileikkausmittojen määritys Kaikki näytteet  
Virheettömyys Pyörrevirtatarkastus Vähintään 2 putkikokoa 
Pinnanlaatu Silmämääräinen pinnanlaadun tarkastus,  
pintahiilen määritys ja hiilikalvokoe Kaikki näytteet 
Taivutus Taivutuskoe 1 näyte / putkikoko, rajaus 8 §:ssä  
Kartiolaajennus Kartiolaajennuskoe 1 näyte / putkikoko, rajaus 9 §:ssä  
Merkintä Putken merkintöjen tarkastus Kaikki näytteet 
1) Vähintään 10 kupariputkea, sisältäen eri putkikokoja ja toimitustiloja. 
 
Taulukko 1.2.Kupariputkien ulkopuoliseen laadunvalvontaan kuuluvat testaukset ja näytteiden lukumäärä. 
Testattava ominaisuus Koemenetelmä   Testattavat näytteet 1) 
Kemiallinen koostumus Analyysi  Kaikki näytteet 
Mekaaniset ominaisuudet Vetokoe Kaikki näytteet 
Mitat ja toleranssit Putken poikkileikkausmittojen määritys Kaikki näytteet  
Pinnanlaatu Silmämääräinen pinnanlaadun tarkastus,  
pintahiilen määritys ja hiilikalvokoe  Kaikki näytteet 
Taivutus Taivutuskoe 1 näyte / putkikoko,  rajaus 8 §:ssä  
Kartiolaajennus Kartiolaajennuskoe 1  näyte / putkikoko, rajaus 9 §:ssä  
Merkintä Putken merkintöjen tarkastus Kaikki näytteet 
1) Vuosittain vähintään 3 kupariputkea, sisältäen eri putkikokoja ja toimitustiloja. 
 
 
 
 
 
 
    
  
 
5   
 
 
 Liite 2 
Valmistajan sisäisen laadunvalvonnan testaukset 
 
Taulukko 2.1. Kupariputkien valmistuksen sisäisen laadunvalvonnan testaukset. 
 
Menettely Toimenpiteet 
Menetelmät Tuotantomenetelmät on oltava kirjattuna. 
Henkilöstö Henkilöstön vastuut, valtuudet ja suhteet on määritel-
tävä. 
Säännölliset tarkastukset Laitteiden vaatimustenmukaisuus on tarkastettava 
säännöllisesti. 
Kokeet / arvioinnit Valmistajan on suoritettava tuotteille säännöllisesti 
vetokokeita ja määritettävä murtolujuus sekä venymä, 
mittojen tarkastusta, virheettömyyden tarkastusta, pin-
tahiilen määritystä, hiilikalvokokeita sekä taivutusko-
keita. 
Raaka-aineiden vastaanottotarkastukset Raaka-aineiden spesifikaatiot ja kaikki tarkastukset on 
dokumentoitava 
Laitteiden, prosessien ja tuotteiden säännöllinen 
valvonta Kaikkien tuotteiden vaatimustenmukaisuuden arvioin-
tiin käytettävien laitteiden on oltava kalibroituja tai 
varmennettuja.  
Poikkeavat tuotteet Poikkeavien tuotteiden käsittelyä varten on oltava kir-
jalliset ohjeet.